носи отговорност за тях, включително за кратко време, но с изключение на ветеринарите;
 4)„собственик“ означава физическо или юридическо лице, което притежава еднокопитното животно;
 5)„регистрирано еднокопитно животно“ или „регистрирани еднокопитни животни“ означава:
 а)чистопородно разплодно животно от видовете Equus caballus или Equus asinus, вписано или отговарящо на условията за вписване в главния раздел на родословна книга, създадена от развъдно сдружение, признато в съответствие с член 4 от Регламент (ЕС) 2016/1012, или развъдна структура, включена в списъка в съответствие с член 34 от същия регламент;
 б)еднокопитно животно от вида Equus caballus , регистрирано от международна асоциация или организация, било то директно или чрез неговата национална федерация или клонове, работещи с коне за състезания или надбягвания („регистриран кон“);
 6)„родословна книга“ означава родословна книга съгласно определението в член 2, точка 12 от Регламент (ЕС) 2016/1012;
 7)„главен раздел“ означава главен раздел на родословна книга съгласно определението в член 2, точка 13 от Регламент (ЕС) 2016/1012;
 8)„развъдно сдружение“ означава развъдно сдружение съгласно определението в член 2, точка 5 от Регламент (ЕС) 2016/1012;
 9)„развъдна структура“ означава развъдна структура съгласно определението в член 2, точка 7 от Регламент (ЕС) 2016/1012;
 10)„еднокопитни животни, предназначени за клане“ означава еднокопитни животни, предназначени за транспортиране до кланица, директно или след преминаване на операции по събиране;
 11)„висококачествено еднокопитно животно“ означава еднокопитно животно, което отговаря на условията за движение към други държави членки в съответствие с член 92, параграф 2 от Делегиран регламент (ЕС) 2020/688;
 12)„компетентен орган“ означава централният ветеринарен орган на държава членка съгласно определението в член 4, точка 55 от Регламент (ЕС) 2016/429;
 13)„зоотехнически орган“ означава компетентният орган съгласно определението в член 2, точка 8 от Регламент (ЕС) 2016/1012;
 14)„зоотехнически сертификат“ означава зоотехническият сертификат съгласно определението в член 2, точка 20 от Регламент (ЕС) 2016/1012 и установен в приложението към Делегиран регламент (ЕС) 2017/1940;
 15)„белег“ означава всяка отличителна, наследена или придобита индивидуална характеристика на еднокопитно животно, която е видима или може да бъде направена видима и може да бъде записана с цел идентификация;
 16)„транспондер“ означава електронното средство за идентификация, определено в член 2, точка 23 от Регламент (ЕС) 2019/2035;
 17)„уникален код“ означава уникалният код съгласно определението в член 2, точка 17 от Регламент (ЕС) 2019/2035;
 18)„универсален доживотен номер на еднокопитни“ (UELN) означава уникален буквено-цифров код от 15 знака, съдържащ информация за дадено еднокопитно животно и базата данни и държавата, в която тази информация е записана за първи път в съответствие със системата за кодиране, управлявана от Френския институт за езда и коне (Institut Français du Cheval et de l'Équitation, IFCE), който поддържа уебсайта на UELN;
 19)„смарт карта“ означава пластмасово устройство с вграден компютърен чип, което е в състояние да запаметява данни и да ги изпраща по електронен път до съвместими компютърни системи;
 20)„отговорен ветеринарен лекар“ означава ветеринарният лекар, посочен в членове 112 и 113 от Регламент (ЕС) 2019/6, който отговаря за лечението на еднокопитно животно и за документирането на това лечение и неговото въздействие върху статута на еднокопитното животно по отношение на това дали е предназначено за клане или изключено от клане за консумация от човека в съответствие с настоящия регламент;
 21)„компютърна база